PATVIRTINTA:

 Varėnos „Pasakos“ vaikų lopšelio-darželio

 Direktoriaus 2021 m. spalio 28 d.

 Įsakymas Nr. V – 1 – 52

**RESPUBLIKINIO IKIMOKYKLINIO AMŽIAUS VAIKŲ SAUGAUS EISMO**

**PROJEKTO „EISMO ABĖCĖLĖ 2021“**

**NUOSTATAI**

**I SKYRIUS**

**BENDROSIOS NUOSTATOS**

1. Respublikinio ikimokyklinio amžiaus vaikų interaktyvaus saugaus eismo projekto **„EISMO ABĖCĖLĖ 2021**“, skirto Atšvaitų dienai (lapkričio 6 d.) paminėti**,** nuostatai reglamentuoja projekto tikslą, dalyvius, organizavimo tvarką.
2. Projektą organizuoja Varėnos „Pasakos“ vaikų lopšelio-darželio „Boružėlių“ grupės ikimokyklinio ugdymo mokytojos (Auklėtojos) Neringa Juočienė ir Asta Rimkuvienė, dalyvauja meninio ugdymo (muzikos) mokytoja Vaida Žilinskienė, meninio ugdymo (dailės) mokytoja Lina Čenienė, logopedė Eglė Jančauskienė, Alytaus lopšelio - darželio „Šaltinėlis" ikimokyklinio ugdymo mokytojos Rimutė Tankevičienė, Lina Mikelionienė ir meninio ugdymo mokytoja Reda Vokietaitienė ir įstaigų ugdytiniai.

**II SKYRIUS**

**PROJEKTO TIKSLAS IR UŽDAVINIAI**

1. Projekto tikslas - ugdyti vaikų saugaus elgesio kultūrą, atsakomybės suvokimą bei saugaus elgesio kelyje įgūdžius.
2. Projekto uždaviniai:
	1. skatinti pedagogų bendradarbiavimą socialinėje, kultūrinėje bei skaitmeninėje aplinkoje;

4.2. integruojant saugaus eismo temą į kasdieninį ugdomąjį procesą, skatinti vaikus stebėti, domėtis ir susipažinti su saugaus elgesio kelyje taisyklėmis;

4.3. pasitelkus įvairias kūrybinės raiškos priemones, išradingai, kūrybiškai, drąsiai eksperimentuojant, sukurti darbų saugaus eismo tema ir pristatyti juos interaktyvios veiklos „Eismo abėcėlė 2021“ metu;

4.4. ruošiant užduotis, domėtis įvairia informacija apie saugų eismą;

4.5. siekiant produktyvios ugdytinių pažintinės ir praktinės veiklos, projekto metu kurti gerą nuotaiką, kuri sužadintų ir palaikytų teigiamas ugdytinių emocijas.

**III SKYRIUS**

 **DALYVIAI**

1. Varėnos „Pasakos“ vaikų lopšelio-darželio „Boružėlių“ grupės ir Alytaus lopšelio - darželio „Šaltinėlis" „Bitučių” grupės ugdytiniai ir ikimokyklinio ugdymo mokytojai.

**IV SKYRIUS**

**PROJEKTO VYKDYMO ETAPAI: VIETA, LAIKAS, VEIKLA, ATSAKINGI ASMENYS**

|  |  |  |
| --- | --- | --- |
| **Data** | **Etapas** | **Veikla** |
| **2021-11-03** | Projekto dalyviai | Projekte dalyvaujančios įstaigos - Alytaus lopšelio - darželio „Šaltinėlis" ir Varėnos vaikų lopšelio – darželio „Pasakos“ ugdytinių komandos. |
| **Nuo** **2021-11-03 iki** **2021-12-03** | Vykdoma veikla | 1) Projekto dalyviai nagrinėja saugaus eismo temą (kiekviena įstaiga savo nuožiūra), įvairiais būdais tyrinėja, stebi, renka informaciją apie savo artimiausioje aplinkoje esančias judriąsias gatves, temos pagrindu kuria kūrybinius darbus, mokosi dainų, eilėraščių, gamina atributiką, įgyvendina sumanymus;2) sukauptos informacijos bei kūrybinių darbų pagrindu (dailės darbelių, vaidybos, judesio, dainelių, eilėraščių ir kt.) kiekviena įstaiga parengia 7-10 min. savo artimiausios aplinkos (darželio, vietovės, miesto) pristatymą. Pristatyme dalyvauja tik vaikai;3) parengia kitos įstaigos vaikams **tris viktorinos užduotis** apie saugų eismą.Dalyviai projekto uždavinius įgyvendina ir veiklas vykdo savarankiškai, kūrybiškai, lanksčiai.  |
| **2021-11-09****13.00 val.** | Organizuojami bandomieji įstaigų partnerių susijungimai per „Zoom“ | Bandomojo skambučio tikslas - aptarti viktorinos klausimams reikalingas priemones, baigiamojo renginio veiksmus, patikrinti ryšio, garso, vaizdo kokybę. Esant reikalui pašalinti problemas. Vaikai jame nedalyvauja. |
| **2021-11-25** | **Baigiamasis projekto renginys** | Interaktyvi Viktorina **„EISMO ABĖCĖLĖ 2021**“ su partneriu. |
| **10.00 val.** |  | Projekto organizatorius el. paštu siunčia nuorodą partneriams. Komandos susijungia į „Zoom“ konferenciją.  |
| **10.05 val.** |  | Organizatorių prisistatymas (7-10 min.). |
|  | Partnerių prisistatymas (7-10 min.). |
| **10.20 val.**  |  | **Viktorinos klausimai.** Vaikai paeiliui užduoda vieni kitiems klausimus ar užduotis. Atsakymą į gautą klausimą vaikai aptaria grupelėje bendrai, užduotis atlieka visa komanda kartu. |
|  |  | **Atsisveikinimas.** Daina „Mažos mašinėlės“. |
|  | Viktorinos aptarimas su vaikais | Viktorinos aptarimas su vaikais. Vaikai aptaria ką sužinojo, patyrė, kaip jautėsi viktorinos metu. Vaikų įžvalgas, mintis, keletą nuotraukų pedagogai iki 2021 m. lapkričio 30 d. atsiunčia elektroniniu paštu darzelis.pasaka@varena.lt |
| **13.00 val.** | Interaktyvi įstaigų partnerių pedagogų refleksija | Pedagogai dalijasi vaikų įžvalgomis, aptaria renginį. |

**V SKYRIUS**

**SPECIALUS REIKALAVIMAS PROJEKTO DALYVIAMS**

1. Projekto dalyviai privalo turėti reikalingą techniką: kompiuterį, ekraną, garso, vaizdo techniką ar interaktyvią lentą bei interneto ryšį, „Zoom“ programėlę.

**VI SKYRIUS**

**BAIGIAMOSIOS NUOSTATOS**

1. Projekto dalyviams bus išsiųstos padėkos už dalyvavimą projekte.
2. Organizatoriai pasilieka teisę darbų, viktorinos nuotraukas publikuoti įvairiuose leidiniuose bei tinklapiuose apie tai neinformavus autoriaus.
3. Varėnos Švietimo centras išrašys pažymas.